ప్రపంచ బ్యాంక్‌ అధినేత రేసులో నూయి!
- ప్రధానంగా ప్రతిపాదిస్తున్న ట్రంప్‌ కుమార్తె ఇవాంకా
- ఇంద్రా వైపే మొగ్గుచూపుతున్న వైట్‌హౌస్‌ వర్గాలు
- అమెరికా అభ్యర్థి కావడంతో ఎంపికకు అవకాశం
- 'న్యూయార్క్‌ టైమ్స్‌'వరుస కథనాల్లో వెల్లడి
న్యూయార్క్‌: ప్రపంచ బ్యాంకు అధినేత రేసులో భారత సంతతి మహిళ ఇంద్రా నూయి ముందంజలో ఉందంటూ అమోరికా మీడియాలో కథనాలు వస్తున్నాయి. అగ్రరాజ్యం అమెరికా ప్రతిపాదనతో ఆ పదవి నూయిని వరించే అవకాశం ఉందని వివిధ వార్త సంస్థల్లో కథనాలు వస్తున్నాయి. ప్రపంచ బ్యాంక్‌ అధ్యక్ష పదవికి ఇంద్రా నూయి పేరును ప్రధానంగా అమెరికా అధ్యక్షుడు డొనాల్డ్‌ ట్రంప్‌ కుమార్తె ఇవాంకా ట్రంప్‌ నామినేట్‌ చేసినట్టు 'న్యూయార్క్‌ టైమ్స్‌' వెల్లడించింది. ప్రపంచ బ్యాంక్‌ ప్రస్తుత అధ్యక్షుడు జిమ్‌ యాంగ్‌ కిమ్‌ పదవికి రాజీనామా చేసిన విషయం తెలిసిందే. ఫిబ్రవరి1న ఆయన పదవి నుంచి తప్పుకోనున్నట్టు ఇటీవల ప్రకటించారు. దీంతో కొత్త అధ్యక్షుడి ఎంపిక కోసం కసరత్తు మొదలైంది. కాగా అమెరికా అధ్యక్షుడు డొనాల్డ్‌ ట్రంప్‌ కుమార్తె ఇవాంక ట్రంప్‌, ఐరాసలో అమెసీఈవో ఇంద్రా నూయి పేరు పోటీలో ఉందని వినిపిస్తోంది. 12 ఏళ్లు అమె పెప్సీకోకు సీఈవోగా వ్యవహారించి.. గతేడాది అక్టోబర్‌లో పదవీ విరమణ పొందారు. నూయి ప్రపంచబ్యాంకు అధ్యక్షురాలు అయితే బాగుంటుందని ప్రపంచ బ్యాంక్‌లో అమెరికా అతిపెద్ద భాగస్వామి అయినందున ఆ దేశం సూచించిన వ్యక్తికే పదవి దక్కే అవకాశం ఉంది. ప్రపంచ బ్యాంక్‌ అధ్యక్షుడి పేరును ప్రతిపాదించే వ్యక్తుల్లో ఇవాంక ట్రంప్‌ కీలక వ్యక్తి కావడంతో ఆమె విజ్ఞప్తిని సభ్య దేశాలు ఆమోదించే అవకాశం ఉందని తెలుస్తోంది. ప్రపంచంలోనే అత్యంత శక్తిమంతురాలైన మహిళల్లో ఇంద్రా నూయికి ప్రత్యేక స్థానం ఉందంటూ ట్రంప్‌, ఇవాంకా అనేక సార్లు ప్రశంసించిన విషయం తెలిసిందే.
ఎన్నిక జరిగే అవకాశం..
ప్రపంచ బ్యాంక్‌లో అమెరికా అతిపెద్ద భాగస్వామిగా ఉంది. దీంతో ఆ దేశ అధ్యక్షుడు సూచించిన వ్యక్తికే ఈ పదవి దక్కే అవకాశం మెండుగా ఉంటుంది. ఇది వరకు పలువురి పోటీతో 2012లో మాత్రం ఎన్నిక అనివార్యమైంది. ఈసారి కూడా ఎన్నిక జరిగే అవకాశాలు కనిపిస్తున్నాయి. గతంలో ట్రంప్‌ బిజినెస్‌ సలహాదారుల కౌన్సిల్‌లో నూయి చేరడంతో ఆమెపై విమర్శలు వచ్చాయి. తర్వాత ఆమె అందులోంచి వైదొలిగారు. అదే విధంగా గతంలో ఇవాంక కూడా నూయి తమ సలహాదారు అంటూ మద్దతుగా ట్వీట్‌ చేశారు. ప్రపంచ బ్యాంకు అధ్యక్ష పదవి రేసులో ఇవాంక ట్రంప్‌తోపాటు బ్యాంకు కోశాగార కార్యదర్శి స్టీవెన్‌ మునిచ్‌, వైట్‌హౌస్‌ తాత్కాలిక చీఫ్‌ ఆఫ్‌ స్టాఫ్‌ మిక్‌ ముల్వెనీ కూడా ఉన్నారు. వీరితో పాటు ట్రంప్‌కు ప్రచార సమయంలో సలహాదారులుగా పనిచేసిన మరో ఇద్దరు పోటీ పడుతున్నారు. అయితే ఇంద్రానూయి నామినేషన్‌ వేస్తారా లేదా అనే దానిపైనా స్పష్టత రావాల్సి ఉంది. దీంతో అధ్యక్ష పదవికి పలువురు పోటీ పడుతున్నారు. ఒక వేళ అమెరికా 63 ఏళ్ల నూయిని ప్రతిపాదిస్తే ఆమె అంగీకరిస్తారా లేదా అనే విషయంపై స్పష్టత రావాల్సి ఉంది. ఇంద్రా నూయి విషయంలో వస్తున్న రిపోర్టులపై వైట్‌హౌస్‌ కూడా స్పందించలేదు.
మీ స్నేహితులకు రికమెండ్ చెయ్యండి